***Prosaurolophus*** ("prije *Saurolophusa*", prema usporedbi sa kasnijim dinosaurima koji su imali slične krijeste na glavi) bio je rod hadrosaurida iz kasnokredske Sjeverne Amerike. Poznat je iz ostataka barem 25 jedinki, uključujući i lubanje i skelete, ali i dalje je nejasan. Imao je dužinu od oko 9 metara, a njegovi fosili potiču iz kasnokampanske formacije Dinosaur Park (Alberta) i formacije Two Medicine (Montana) iz otprilike istog perioda, prije oko 76-75 miliona godina. Njegova najprepoznatljivija osobina je čvrsta malena krijesta ispred očiju, koju formira nosna kost. 

Tipična vrsta je *P. maximus*, koju je 1916. opisao američki paleontolog Barnum Brown pri Američkom prirodoslovnom muzeju (American Museum of Natural History). Drugu vrstu, *P. blackfeetensis*, je 1992. opisao Jack Horner pri Muzeju Stjenjaka (Museum of the Rockies). Te dvije vrste razlikuju se po veličini krijeste i proporcijama lubanje.

Opis
----

Trodimenzionalna rekonstrukcija glave vrste *P. maximus*
*Prosaurolophus* je bio hadrosaurid s velikom glavom; najpotpuniji opisani primjerak imao je lubanju dužine oko 0,9 m, a skelet je bio dug 8,5 m. Imao je malenu, zdepastu, trougaonu krijestu ispred očiju; strane te krijeste bile su udubljene. Ramena kost je bila relativno kratka.

U ostalim pogledima, njegova anatomija je bila vrlo uobičajena za potporodicu Hadrosaurinae. Kao i kod ostalih hadrosaurida, cijeli prednji dio lubanje bio je ravan i širok i formirao kljun idealan za skupljanje lišća i grančica u sjevernoameričkim šumama. U zadnjem dijelu čeljusti nalazilo se na hiljade zuba kojima je mrvio hranu prije gutanja. 

Dvije poznate vrste razlikovale su se po osobinama krijeste: u profilu, *P. blackfeetensis* ima strmije, više lice nego *P. maximus*. Kod *P. blackfeetensis* se tokom rasta krijesta pomijerala nazad prema očima.

Klasifikacija
-------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  Hadrosaurinae  | 

|  |  |
| --- | --- |
|  | *Lophorhothon* |
|  |
| unnamed | 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| unnamed | 

|  |  |
| --- | --- |
|  | ***Prosaurolophus*** |
|  |
| unnamed | 

|  |  |
| --- | --- |
|  | *Gryposaurus* |
|  |
| unnamed | 

|  |  |
| --- | --- |
|  | *Edmontosaurus* |
|  |
| unnamed | 

|  |  |
| --- | --- |
|  | *Brachylophosaurus* |
|  |
|  | *Maiasaura* |
|  |

 |
|  |

 |
|  |

 |
|  |

 |
|  |
| unnamed | 

|  |  |
| --- | --- |
|  | "Kritosaurus" *australis* |
|  |
|  | *Naashoibitosaurus* |
|  |
|  | *Saurolophus* |
|  |

 |
|  |

 |
|  |

 |
|  |

*Prosaurolophus* se zbog svog naziva često povezuje s rodom *Saurolophus*. Međutim, to je sporno; neki autori su zaključili da su ta dva roda u bliskom srodstvu, dok se drugi ne slažu s time i smatraju da su rodu *Prosaurolophus* bliži srodnici *Brachylophosaurus*, *Edmontosaurus*, *Gryposaurus* i *Maiasaura*. Bio je pripadnik Hadrosaurinae unutar porodice hadrosaurida, što znači da nije imao šuplju krijestu.

Predstavljeni kladogram zasniva se na reviziji koju su Jack Horner, David B. Weishampel i Catherine Forster proveli 2004. u drugom izdanju knjige *The Dinosauria*. Prema toj reviziji, *Prosaurolophus* je u najbližem srodstvu sa rodom *Gryposaurus*. To je samo jedan od mnogih kladograma koji su predloženi za hadrosauride.

Historija
---------

Holotipna lubanja vrste *P. maximus*
Poznati paleontolog Barnum Brown je za Američki prirodoslovni muzej 1915. prikupio lubanju dinosaura sa pačjim kljunom (AMNH 5836) sa područja rijeke Red Deer u Alberti, blizu Stevevilla. On je 1916. opisao taj primjerak kao ostatak jedinke novog roda, *Prosaurolophus*. Brownov izbor naziva dolazi od usporedbe sa rodom *Saurolophus*, kojeg je opisao 1912. godine. *Saurolophus* je imao sličnu, ali dužu i špicastiju krijestu. Lubanja je imala oštećenu njušku i isprva je rekonstruisana preduga; međutim, uskoro su pronađeni bolji primjerci na kojima se vidio pravi oblik lubanje, a to su bili gotovo potpun skelet i lubanja, koje je 1924. opisao William Parks. Poznato je dvadeset do dvadeset pet jedinki te vrste, uključujući i sedam lubanja sa barem nekoliko ostalih dijelova tijela.

Druga vrsta, *P. blackfeetensis*, zasniva se na primjerku Muzeja Stjenjaka (Museum of the Rockies) (MOR 454), kojeg je opisao jedan drugi poznati paleontolog, Jack Horner. Taj primjerak i ostaci tri do četiri druge jedinke pronađeni su u okrugu Glacier u Montani. U tom slučaju, fosili su pronađeni u vidu nakupina kostiju *Prosaurolophusa*, što ukazuje na to da su živjeli zajedno barem tokom nekog određenog perioda. Smatra se da ta nakupina kostiju potiče od skupine životinja koje su se tokom suše nalazile u blizini izvora vode. Mada su mnoge vrste hadrosaura sinonimizirane s drugima, prema najnovijoj reviziji je ova vrsta validna.

Paleoekologija
--------------

Formacija Dinosaur Park
Skelet, Royal Tyrrell Museum
Formacija Dinosaur Park, koja je bila stanište vrste *Prosaurolophus maximus*, reljefno je bila niska, sa rijekama i naplavnim ravnicama koja se sve više pretvarala u močvaru i dolazila pod utjecaj mora zapadnim širenjem Zapadnog unutrašnjeg morskog prolaza. Klima je bila toplija nego u današnjoj Alberti, bez mraza, ali sa vlažnim i suhim godišnjim dobima. Četinari su bile dominantne velike biljke, dok su bliže tlu rasle razne paprati i cvijetnice. Ta formacija dobro je istražena. *P. maximus* se može naći samo u njezinim gornjim dijelovima, koji su bili pod većim utjecajem mora nego donji. Najbrojniji je hadrosaurin u tim sedimentima, koji potiču iz perioda prije između 76 i 74 miliona godina. Formaciju Dinosaur Park također su nastanjivali poznati dinosauri, kao što su ceratopsidi *Centrosaurus*, *Styracosaurus* i *Chasmosaurus*, dinosauri s pačjim kljunom *Gryposaurus*, *Corythosaurus*, *Lambeosaurus* i *Parasaurolophus*, tiranosaurid *Gorgosaurus*, te ankilosauri *Edmontonia* i *Euoplocephalus*.

Formaciju Two Medicine, koja potiče iz otprilike istog perioda, nastanjivao je *P. blackfeetensis*, a poznata je i po ostacima gnijezda, jaja i mladunaca hadrosaurida *Hypacrosaurus stebingeri* i *Maiasaura*, te trudontida *Troodona*. Također su prisutni bili i tiranosaurid *Daspletosaurus*, cegnatid *Chirostenotes*, dromeosauridi *Bambiraptor* i *Saurornitholestes*, oklopljeni dinosauri *Edmontonia* i *Euoplocephalus*, hipsilofodont *Orodromeus*, te rogati dinosauri *Achelousaurus*, *Brachyceratops*, *Einiosaurus* i *Styracosaurus ovatus*. Ta formacija nalazila se na većoj udaljenosti od Zapadnog unutrašnjeg morskog prolaza, bila je na većoj visini i imala sušu klimu nego formacija Dinosaur Park.

Paleobiologija
--------------

Primjerak vrste *P. maximus* izložen u Parizu
Kao hadrosaurid, *Prosaurolophus* je bio velik biljojed koji se hranio pomoću kompleksne lubanje koja je omogućavala pokrete analogne žvakanju u svrhu mrvljenja hrane. Novi zubi su konstantno nadomiještali stare i bili su zbijeni u zubne baterije od nekoliko stotina zuba, ali su samo neki od njih korišteni u datom periodu. Biljke je prikupljao širokim kljunom, a zadržavao ih je u ustima pomoću struktura koje su ličile na obraze. Mogao se hraniti od nivoa tla do visine od oko 4 metra. Kao i ostali hadrosauri, mogao se kretati i na dvije i na četiri noge. Usporedbne koštanih prstenova u oku kod *Prosaurolophusa* i današnjih ptica i gmazova pokazalo je da su oni bili katermalni, odnosno aktivni tokom dana u kratkim intervalima.

### Društveno ponašanje

Kao što je već spomenuto, otkriće nakupina kostiju ukazuje na to da su oni živjeli u skupinama barem tokom nekog perioda u godini. Uz to, imao je nekoliko potencijalnih metoda pokazivanja unutar društvenih zajednica. Koštana krijesta na glavi je očito oruđe za to, a moguće je da je postojala divertikula na nosu. Te divertikule imale bi oblik vreća od mekog tkiva koje bi se mogle napuhati, a nalazile bi se u dubokim udubljenjima sa strane krijeste i izduženim rupama za nosnice. Takve vreće bi se koristile i za zvučno i za vizuelno signaliziranje.

Izvori
------

1. ↑  Arbour, V. M.; Burns, M. E.; and Sissons, R. L. (2009). „A redescription of the ankylosaurid dinosaur *Dyoplosaurus acutosquameus* Parks, 1924 (Ornithischia: Ankylosauria) and a revision of the genus". *Journal of Vertebrate Paleontology* **29** (4): 1117–1135. DOI:10.1671/039.029.0405.
2. ↑  Lull, Richard Swann; and Wright, Nelda E. (1942). *Hadrosaurian Dinosaurs of North America*. Geological Society of America Special Paper **40**. Geological Society of America. str. 226.
3. ↑  Lull, Richard Swann; and Wright, Nelda E. (1942). *Hadrosaurian Dinosaurs of North America*. Geological Society of America Special Paper **40**. Geological Society of America. str. 172–175.
4. 1 2  Horner, John R. (1992). „Cranial morphology of *Prosaurolophus* (Ornithischia: Hadrosauridae) with descriptions of two new hadrosaurid species and an evaluation of hadrosaurid phylogenetic relationships". *Museum of the Rockies Occasional Paper* **2**: 1–119.
5. ↑  Weishampel, David B.; and Horner, Jack R. (1990). „Hadrosauridae". u: Weishampel, David B.; Dodson, Peter; and Osmólska, Halszka (eds.). *The Dinosauria* (1st izd.). Berkeley: University of California Press. str. 534–561. ISBN 0-520-06727-4.
6. ↑  Gates, Terry A.; Sampson, Scott D. (2007). „A new species of *Gryposaurus* (Dinosauria: Hadrosauridae) from the late Campanian Kaiparowits Formation, southern Utah, USA". *Zoological Journal of the Linnean Society* **151** (2): 351–376. DOI:10.1111/j.1096-3642.2007.00349.x.
7. 1 2 3 4 5  Horner, John R.; Weishampel, David B.; and Forster, Catherine A (2004). „Hadrosauridae". u: Weishampel, David B.; Dodson, Peter; and Osmólska, Halszka (eds.). *The Dinosauria* (2nd izd.). Berkeley: University of California Press. str. 438–463. ISBN 0-520-24209-2.
8. ↑  Brown, Barnum (1916). „A new crested trachodont dinosaur, *Prosaurolophus maximus*". *Bulletin of the American Museum of Natural History* **35** (37): 701–708. Pristupljeno 2007-04-15.
9. ↑  Lull, Richard Swann; and Wright, Nelda E. (1942). *Hadrosaurian Dinosaurs of North America*. Geological Society of America Special Paper **40**. Geological Society of America. str. late 22.
10. ↑  Parks, William A (1924). „*Dyoplosaurus acutosquameus*, a new genus and species of armoured dinosaur; and notes on a skeleton of *Prosaurolophus maximus*". *University of Toronto Studies, Geological Series* **18**: 1–35.
11. 1 2 3  Rogers, Raymond R. (1990). „Taphonomy of three dinosaur bone beds in the Upper Cretaceous Two Medicine Formation of northwestern Montana: Evidence for drought-related mortality". *PALAIOS* **5** (5): 394–413. DOI:10.2307/3514834. JSTOR 3514834.
12. ↑  Eberth, David A. 2005. "The geology", in *Dinosaur Provincial Park*, pp. 54–82.
13. ↑  Braman, Dennis R. and Koppelhus, Eva B. 2005. "Campanian palynomorphs", in *Dinosaur Provincial Park*, pp. 101–130.
14. ↑  Ryan, Michael J.; and Evans, David C. (2005). „Ornithischian Dinosaurs". u: Currie, Phillip J. and Koppelhus, Eva. *Dinosaur Provincial Park: A Spectacular Ancient Ecosystem Revealed*. Bloomington: Indiana University Press. str. 312–348. ISBN 0-253-34595-2.
15. 1 2  Weishampel, David B.; Barrett, Paul M.; Coria, Rodolfo A.; Le Loeuff, Jean; Xu Xing; Zhao Xijin; Sahni, Ashok; Gomani, Elizabeth, M.P.; and Noto, Christopher R. (2004). "Dinosaur Distribution", in *The Dinosauria* (2nd), pp. 517–606.
16. ↑  Schmitz, L.; Motani, R. (2011). „Nocturnality in Dinosaurs Inferred from Scleral Ring and Orbit Morphology". *Science* **332** (6030): 705–8. DOI:10.1126/science.1200043. PMID 21493820.
17. ↑  Hopson, James A. (1975). „The evolution of cranial display structures in hadrosaurian dinosaurs". *Paleobiology* **1** (1): 21–43.

Vanjske poveznice
-----------------

* *Prosaurolophus* Arhivirano 2009-08-08 na Wayback Machine-u at *Thescelosaurus*! (under Hadrosaurinae)
* *Prosaurolophus* Arhivirano 2008-09-10 na Wayback Machine-u, Natural History Museum
* Hadrosaurinae Arhivirano 2008-09-27 na Wayback Machine-u from Palaeos.com (technical)